Ֆրանչիսկոս Պապին Քորվիալէ շրջանին տուած այցելութիւնը վերջ գտաւ Սուրբ պատարագի արարողութեամբ որուն ընթացքին արտասանած իր քարոզին մէջ Նորին Սրբութիւնը հրաւիրեց հաւատացեալները խնդրելու հաւատքի շնորհքը՝ «հաւատալու թէ Քրիստոս կենդանի է՝ Յարութիւն առաւ» ըսաւ Ան ու նշեց թէ Յիսուս մեզի կը բերէ յարատեւ նորութիւն ու երիտասարդութիւն, մինչ մեղքը մեր սրտերը կը ծերացնէ։ «Թէեւ մեր մեղքերուն հանդերձ մենք փաստաբան մը ունինք Հօր մօտ։ Ան արդարեւ մեզ կը ներէ, մեզ կը վերանորոգէ. Այս է Յարուցեալ Քրիստոսին ուժը» յարեց Սրբազան Պապը հաստատելով թէ մեր իսկական երիտասարդութիւնը կը կայանայ՝ Քրիստոսի մահուան ու մեղքին վրայ յաղթանակին մէջ։